CELEX: C2007/211/78
Language: sk
Date: 2007-09-08 00:00:00
Title: Vec T-237/07: Žaloba podaná 27. júna 2007 – CityLine Hungary Kft./Komisia Európskych spoločenstiev

8.9.2007   
            
            
               SK
            
            
               Úradný vestník Európskej únie
            
            
               C 211/41
            
         Žaloba podaná 27. júna 2007 – CityLine Hungary Kft./Komisia Európskych spoločenstiev
   (Vec T-237/07)
   (2007/C 211/78)
   Jazyk konania: maďarčina
   Účastníci konania
   
      Žalobkyňa: CityLine Hungary Kft. (Vecsés, Maďarsko) (v zastúpení: Á. Menyhei, advokát)
   
      Žalovaná: Komisia Európskych spoločenstiev
   Návrhy žalobkyne
   
               —
            
            
               určiť, že článok 2c ods. 1 nariadenia Komisie (ES) č. 375/2007 z 30. marca 2007 uverejneného v Úradnom vestníku Európskej únie dňa 4. apríla 2007 je neplatný,
            
         
               —
            
            
               zaviazať žalovanú na náhradu trov konania.
            
         Žalobné dôvody a hlavné tvrdenia
   Žalobkyňa napáda platnosť článku 2c ods. 1 nariadenia (ES) č. 1702/2003 zavedeného nariadením (ES) č. 375/2007 (1). Tento článok sa zaoberá zachovaním prevádzky určitých lietadiel registrovaných v členských štátoch.
   Žalobkyňa, ktorá sa zaoberá leteckou prepravou rôzneho tovaru, tvrdí, že napadnuté ustanovenia nariadenia (ES) č. 375/2002 sa jej priamo a individuálne dotýkajú.
   Ako odôvodnenie žalobkyňa uvádza, že článok 2c nariadenia (ES) č. 375/2007 porušuje všeobecnú zásadu právnej istoty. Napadnuté nariadenie podriaďuje prevádzku lietadla minulej udalosti, inak povedané požaduje, aby bola registrácia vykonaná pred pristúpením dotknutého členského štátu k Európskej únii, čo je okolnosť, ktorú zúčastnené osoby v prejednávanej veci očividne nemohli predvídať.
   Žalobkyňa ďalej tvrdí, že napadnutý článok nariadenia (ES) č. 375/2007 porušuje zásadu proporcionality zakotvenú v článku 5 ES. Žalobkyňa v tejto súvislosti tvrdí, že napadnuté ustanovenie predstavuje neprimerané obmedzenie pre osoby, ktorých lietadlá boli do registra členského štátu zapísané po pristúpení. Článok je irelevantný vo vzťahu k letovej bezpečnosti, a obsahuje nepotrebné pravidlá a podmienky, a prekračuje teda rámec toho, čo je nevyhnutné na dosiahnutie cieľov obsiahnutých v Zmluve ES.
   
      (1)  Nariadenie Komisie (ES) č. 375/2007 z 30. marca 2007, ktorým sa mení a dopĺňa nariadenie (ES) č. 1702/2003 stanovujúce vykonávacie pravidlá osvedčovania letovej spôsobilosti a environmentálneho osvedčovania lietadiel a prislúchajúcich výrobkov, častí a zariadení, ako aj osvedčovania projekčných a výrobných organizácií (Ú. v. EÚ L 94, s. 3).